Nafarroako Parlamentuko Mahaiak, 2022ko irailaren 12an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Iñaki Iriarte López jaunak Nafarroako Gobernuaren hizkuntza-politikaren arloko politikari buruz aurkezturiko interpelazioa.

**2.** Interpelazio hori Osoko Bilkuran izapidetzea.

**3.** Nafarroako Parlamentuko Aldizkari Ofizialean argitara dadin agintzea.

Iruñean, 2022ko irailaren 12an

Lehendakaria: Unai Hualde Iglesias

INTERPELAZIOAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikita dagoen Iñaki Iriarte López jaunak, Legebiltzarreko Erregelamenduan xedatuaren babesean, Nafarroako Gobernuak hizkuntz politikaren arloan duen politikari buruzko interpelazio hau aurkezten dio Nafarroako Gobernuari, Osoko Bilkuran eztabaidatzeko.

Euskararen Plan Estrategikoa ez da onetsi oraindik eta, hori dela eta, jakin nahi dugu zer politika gauzatzeko asmoa duen Gobernuak eta zergatik jarraitzen duen Planak onetsi gabe.

Iruñean, 2022ko irailaren 8an

Foru parlamentaria: Iñaki Iriarte López